বর্ধমান, ৮ নভেম্বর : সকাল সাড়ে আটটা নাগাদ দীনাঙ্কর মুখোপাধ্যায় তাঁর স্ত্রী মিতাকে ফোনে বলেছিলেন, "বাজারে যাচ্ছি, ফিরে এসে কল করছি।" কয়েক ঘণ্টা পর ফোন এসেছিল। তবে স্বামীর সঙ্গে তাঁর আর কথা হয়নি। কারণ, সেই ফোনে ছিল স্বামীর মৃত্যুসংবাদ। বিকেল তিনটে নাগাদ মিতাদেবীকে ফোনের অপর প্রান্তের ব্যক্তি জানান, বিস্ফোরণে তাঁর স্বামী দীনাঙ্কর মুখোপাধ্যায়ের মৃত্যু হয়েছে। স্বামীর মৃত্যু সংবাদ শোনার পরই জ্ঞান হারান মিতাদেবী। খবর ছড়িয়ে পড়তেই শোকের ছায়া নেমে আসে বর্ধমানের ৩ নম্বর ইছলাবাদের ঘোষপাড়া এলাকায়।